Miro Nalli

Miro Nalli (s. 28. tammikuuta 1999 Sahalahti) on suomalainen jääkiekkoilija, joka pelaa Mestis-joukkue Jokereissa. Nalli on pelipaikaltaan vasen laitahyökkääjä, mutta hän osaa pelata myös keskellä.

 Ura 
Nalli aloitti jääkiekkoilun luistelukoulun jälkeen Tampereen Ilveksessä noin kymmenenvuotiaana. Kaudella 2014–2015 hän oli C-nuorten SM-karsinnoissa joukkueensa paras maalintekijä 12 osumallaan. Nalli valittiin kauden päätteeksi C-nuorten SM-sarjan toiseen tähdistökentälliseen. Kaudella 2017–2018 hän oli Ilveksen A-nuorten toiseksi paras pistemies Samuli Vainionpään jälkeen tehoilla 13+24=37.

Kaudeksi 2018–2019 Nalli nousi Ilveksen SM-liigarinkiin. Hän ei tehnyt kauden aikana kuitenkaan liigadebyyttiään. Nalli pelasi suurimman osan kaudestaan lainalla Mestis-joukkue Kooveessa, jossa tulokaskausi toi 29 runkosarjaottelussa tehot 2+2=4. Neljässä karsintasarjan ottelussa hän jäi ilman tehopisteitä. 

Kaudeksi 2019–2020 Nalli teki Ilveksen kanssa 1+1-vuotisen sopimuksen. Harjoituskaudella Decens Cupin finaalissa Helsingin IFK:ta vastaan hän onnistui tekemään ns. Gordie Howen hattutempun, kun Nalli kirjautti Ilveksen 6–4-voittoon päättyneessä ottelussa maalin, syötön ja tappelun. Nalli aloitti runkosarjan kuitenkin lainalla Kooveessa, jossa hän pelasi suurimman osan kaudestaan. Nalli teki SM-liigadebyyttinsä Ilveksessä 13. joulukuuta 2019 paikallisvastustaja Tapparaa vastaan. Hänet merkittiin joukkueen kolmosketjun oikeaan laitaan Antti Saarelan ja Topias Haapasen viereen. Nalli sai ottelussa jääaikaa 6.54 minuuttia ja hän keräsi teholukeman +1. Kaikkiaan Nalli pelasi SM-liigassa kauden aikana 12 runkosarjaottelua tehden kaksi syöttöpistettä. Helmikuussa 2020 hän teki Ilveksen kanssa 1+1-vuotisen jatkosopimuksen.

Varsinaisella SM-liigan tulokaskaudellaan 2020–2021 Nalli pelasi 46 runkosarjaottelua tehopistein 7+9=16 ja neljä playoff-ottelua tehden kaksi syöttöpistettä. Hän teki liigauransa avausmaalin 24. lokakuuta 2020 Vaasan Sportia vastaan. Pekka Leimu valitsi Nallin ottelun Alumnien tähtien kolmostähdeksi. Marraskuussa 2020 hän teki Ilveksen kanssa kaksivuotisen jatkosopimuksen kevääseen 2023 saakka. Kaudeksi 2021–2022 Nalli vaihtoi pelinumeronsa 27 numeroon 71, kun Petri Kontiola liittyi Ilvekseen. Hän voitti kauden päätteeksi SM-pronssia. Maaliskuussa 2022 Nalli teki seuran kanssa kaksivuotisen jatkosopimuksen.

Nalli ei ehtinyt pelata jatkosopimuksensa jälkeen yhtään sarjaottelua Ilveksessä, kunnes kauden 2022–2023 kynnyksellä syyskuussa 2022 hänen sopimuksensa purettiin yhteisymmärryksessä. Samana päivänä Nallin vahvistettiin siirtyvän kaksivuotisella sopimuksella Sportiin. 21. helmikuuta 2023 pelatussa vierasottelussa Helsingin IFK:ta vastaan hän sai yllättäen sairaskohtauksen ja tuupertui jäälle pelitilanteen ulkopuolella. Kuusi päivää myöhemmin Nalli kertoi olevansa kunnossa, mutta hänen kautensa päättyneen. Kauden 2023–2024 jälkeen huhtikuussa 2024 Sport vahvisti, että Nalli ei jatka joukkueessa.

Syyskuussa 2024 Nalli palasi Mestikseen ja siirtyi seitsemän ottelun mittaisella sopimuksella Rovaniemen Kiekkoon. Saman kuun lopulla hän teki seuran kanssa seuraavat seitsemän ottelua kattavan jatkosopimuksen. Lokakuussa 2024 Nalli siirtyi jatkamaan Mestis-pelejään marraskuun maajoukkuetaukoon ulottuvalla sopimuksella Iisalmen Peli-Karhuihin. Lyhyen sopimuksen päätyttyä hän teki seuran kanssa loppukauden kattavan jatkosopimuksen. Nalli saavutti kauden päätteeksi Mestis-hopeaa. Lokakuussa 2025 Nalli siirtyi kuukauden mittaisella koeaikasopimuksella Jokereihin. Koeajan päätyttyä Jokerit tiedotti Nallin jatkavan joukkueessa loppukauden 2025–2026.

 Muuta 
Nalli harrasti lapsena myös sählyä.

 Tilastot 
 2016–2017  Ilves  A-SM  24  4  3  7  2  4  0  0  0  0  2017–2018  Ilves  A-SM  51  13  24  37  16  –  –  –  –  – 2018–2019  Ilves  A-SM  22  5  11  16  28  –  –  –  –  –   Koovee  Mestis  29  2  2  4  8  –  –  –  –  – 2019–2020  Ilves  A-SM  1  1  0  1  0  –  –  –  –  –   Ilves  SM-liiga  12  0  2  2  2  –  –  –  –  –   Koovee  Mestis  36  13  11  24  14  –  –  –  –  – 2020–2021  Ilves  SM-liiga  46  7  9  16  18  4  0  2  2  0 2021–2022  Ilves  SM-liiga  46  3  10  13  6  8  0  1  1  0   Koovee  Mestis  3  0  3  3  2  –  –  –  –  – 2022–2023  Sport  SM-liiga  44  3  4  7  16  –  –  –  –  – 2023–2024  Sport  SM-liiga  58  2  6  8  6  1  0  0  0  0 2024–2025  RoKi  Mestis  13  1  2  3  4  –  –  –  –  –   IPK  Mestis  32  6  8  14  6  13  3  3  6  2 5 kautta  yhteensä  SM-liiga  206  15  31  46  48  13  0  3  3  0 5 kautta  yhteensä  Mestis  113  22  26  48  34  13  3  3  6  2

 Lähteet 

 Viitteet 

Luokka:Suomalaiset jääkiekkoilijat
Luokka:Vuonna 1999 syntyneet
Luokka:Elävät henkilöt